Էրազմ Ռոտերդամցու համալսարան

**Էրազմ Ռոտերդամցու անվան համալսարան**, **Ռոտերդամի Էրազմի համալսարան**, **Ռոտերդամի Էրազմի անվան համալսարան**, **Էրազմ Ռոտերդամցու  համալսարան** (), հանրային համալսարան Ռոտերդամում, Նիդերլանդներ: Համալսարանը կրում է 15-րդ դարի հումանիստ և աստվածաբան Էրազմ Ռոտերդամացու անունը:

Erasmus MC համալսարանական բժշկական կենտրոնը Նիդերլանդների ամենամեծ և առաջատար ակադեմիական բժշկական և վնասվածքաբանության կենտրոններից է։  Համալսարանի հիման վրա ստեղծված Տնտեսագիտության և բիզնեսի դպրոցը () և Ռոտերդամի կառավարման դպրոցը  () հայտնի են Եվրոպայում և նրա սահմաններից դուրս: Էրազմ Ռոտերդամցու համալսարանն աշխարհի լավագույն 100 համալսարանների թվում է՝ ըստ երեք հիմնական վարկանիշների: 2017 թվականին Financial Times-ը համալսարանը ներառել է Եվրոպայի լավագույն բիզնես դպրոցների տասնյակում։ 2015 թվականին Էրազմ Ռոտերդամցու համալսարանը Times Higher Education-ի վարկանիշային աղյուսակում զբաղեցրել է 20-րդ տեղը Եվրոպայում և 72-րդը՝ աշխարհում, հումանիտար բաժինները աշխարհում 40-րդն են, իսկ կլինիկական առողջության բաժինները 35-րդն են աշխարհում։

Համալսարանն ունի յոթ ֆակուլտետ և մասնագիտացած է չորս ոլորտներում.
* Առողջապահություն - Բժշկության և առողջապահական գիտությունների ֆակուլտետ (Erasmus MC) և Առողջապահական քաղաքականության և կառավարման դպրոց (ESHPM)
* Բարեկեցության - Տնտեսագիտության դպրոց և Ռոտերդամի կառավարման դպրոց
* Կառավարում - Իրավագիտության դպրոց և Սոցիալական և վարքագծային գիտությունների դպրոց (ESSB)
* Մշակույթ - Պատմության, մշակույթի և հաղորդակցության դպրոց, Սոցիալական և վարքագծային գիտությունների դպրոց (ESSB) և Փիլիսոփայության դպրոց (ESPhil)

## Պատմություն
Էրազմ Ռոտերդամցու անվան համալսարանը հիմնադրվել է 1913 թվականի նոյեմբերի 8-ին որպես Նիդերլանդների Առևտրի դպրոց (Nederlandsche Handels-Hoogeschool, NHH) մասնավոր նախաձեռնությամբ և Ռոտերդամի գործարար համայնքի լայնածավալ աջակցությամբ: 1937 թվականին դպրոցը ճանաչվել է որպես առևտրական և տնտեսագիտական կրթություն տրամադրող բարձրագույն ուսումնական հաստատություն և ստացել համալսարանի կարգավիճակ։ Ուսումնական հաստատությունը կոչվել է Նիդեռլանդների տնտեսագիտության դպրոց (): 1960-ական թվականներից սկսեցին գործել իրավագիտության և հասարակական գիտությունների, իսկ հաջորդ տասնամյակում՝ փիլիսոփայության, պատմության և արվեստի և գործարար վարչարարության ֆակուլտետները։

1950 թվականից ի վեր Բարձրագույն կլինիկական կրթության հիմնադրամը ջանքեր է գործադրել Ռոտերդամում ստեղծելու ակադեմիական բժշկական հետազոտությունների լիարժեք ծրագիր: Արդյունքում 1966 թվականին կառավարությունը ստեղծել է Ռոտերդամի բժշկական ֆակուլտետը, որը գտնվել է Դեյկզիգտի հիվանդանոցի () հարևանությամբ։ Սոֆիայի մանկական հիվանդանոցի () և Դանիել դեն Հոեդի կլինիկայի () հետ միասին Դեյկզիգտի հիվանդանոցը կազմում էին  Ռոտերդամի համալսարանական հիվանդանոցը, որը 2003 թվականի հունվարի 1-ից ստացել է Erasmus MC () անվանումը: 1973 թվականին Ռոտերդամի բժշկության ֆակուլտետը և Նիդեռլանդների տնտեսագիտական դպրոցը միավորվել են, որից հետո հաստատությունը վերանվանվել է իր ներկայիս անունով՝ Erasmus University Rotterdam՝դառնալով Նիդեռլանդների առաջին համալսարանը, որը կրում էր Էրազմ Ռոտերդամացու անունը, այն մարդու, որին Ռոտերդամը պարտական է ակադեմիական աշխարհում ունեցած իր դարավոր համբավի համար:

### Առողջություն
Գիտության այս ոլորտով զբաղվում են Erasmus MC բժշկական կենտրոնը, Առողջապահական ոլորտի քաղաքականության և կառավարման դպրոցը (ESHPM) և Բժշկական տեխնոլոգիաների գնահատման ինստիտուտը (iMTA):

Erasmus MC-ն Ռոտերդամի համալսարանական բժշկական կենտրոնի նոր անվանումն է, որը Բժշկական և առողջապահական գիտությունների ֆակուլտետի միավորումն է Ռոտերդամի համալսարանական հիվանդանոցի հետ (Դեյքզիգթ, Սոֆիայի մանկական հիվանդանոց, Դանիել դեն Հոեդի կլինիկա)): Կենսաբժշկական կլաստերը առաջատար դեր է խաղում հիվանդությունների մեջ առանձին գեների դերի վերլուծության բնագավառում։ Դատական մոլեկուլային կենսաբանության բաժինը աշխատում է Նիդեռլանդների դատաբժշկական ինստիտուտի (NFI) հետ համագործակցությամբ: Հիմնական երկարաժամկետ գենետիկական համաճարակաբանական հետազոտությունները տարեցների և երեխաների մոտ իրականացվում են համապատասխանաբար Erasmus Rotterdam Health for the Elderly (ERGO)-ն և Generation R–ն: Քաղաքականության և կառավարման դպրոցը (ESHPM) կապ է ստեղծում մի կողմից կլինիկական բժշկության և առողջապահական գիտությունների, մյուս կողմից՝ սոցիալական գիտությունների միջև: Բժշկական տեխնոլոգիաների գնահատման ինստիտուտը (iMTA) հետազոտություններ է անցկացնում առողջության տնտեսագիտության ոլորտում՝ համագործակցելով Erasmus MC -ի և Քաղաքականության և կառավարման դպրոցի հետ:

### Բարեկեցություն
thumb|Ֆակուլտետի գլխավոր շենքը, որտեղ տեղակայված է Էրազմ Ռոտերդամցու համալսարանի տնտեսագիտության դպրոցը
thumb|left|180px|«Մայր բուհ» արձանը, քանդակագործ՝ Գեր վան Իերսել
Գիտելիքների այս բնագավառով զբաղվում են Տնտեսագիտության դպրոցը և Ռոտերդամի կառավարման դպրոցը: Նրանց տնտեսագիտության և կառավարման ծրագրերը գրավում են բակալավրիատի և մագիստրատուրայի ուսանողներին ամբողջ աշխարհից։ Կառավարման հետազոտական դպրոցը  () և Թինբերգենի ինստիտուտը () գրավում են ասպիրանտների, գիտաշխատողների և դասախոսների: Այլ համատեղ ձեռնարկություններ  են համարվում  անգլալեզու Միջազգային բիզնեսի կառավարման ծրագիրը (անգլ. International Business Administration), Ղեկավար կադրերի պատրաստման ծրագիրը () և Էրազմի համալսարանի Պայմանագրերի և բիզնեսի աջակցության ուսումնասիրության կենտրոնը:

### Կառավարում
Կառավարման բնագավառում հետազոտությունը կենտրոնանում է բիզնեսի և հասարակության միջև փոխգործակցության կազմակերպման վրա: Հետազոտություններ են իրականացվում առողջապահության բնագավառում քաղաքականության և կառավարման վերաբերյալ:

### Մշակույթ
Մշակույթը Էրազմ Ռոտերդամցու համալսարանի հետազոտության չորս ոլորտներից մեկն է: Առանձնահատուկ ուշադրություն է դարձվում լրատվամիջոցներին, մշակութային տնտեսագիտությանը, բարձր արվեստին։ Հետազոտության հիմնական ոլորտը արվեստի ազդեցությունն է հասարակության, մշակութային քաղաքականության, լրատվամիջոցների, ժամանակակից հասարակության սոցիալական ինքնության վրա: Ֆակուլտետի ուսանողները որպես կանոն  ավարտում են համալսարանը՝ ունենալով գիտական և կիրառական լավ հմտություններ:

## Գիտահետազոտական ինստիտուտներ և դպրոցներ
### Բարեկեցություն
;Կառավարման գիտահետազոտական ինստիտուտ ()
Կառավարման գիտահետազոտական ինստիտուտը (ERIM) Ռոտերդամի կառավարման դպրոցի և տնտեսագիտության դպրոցի համատեղ գիտահետազոտական ինստիտուտ է: Երկու հաստատություններն էլ Էրազմ Ռոտերդամցու անվան  համալսարանի ստորաբաժանումներն են: Կառավարման ինստիտուտը կոչված է միավորելու բիզնեսի և կառավարման ոլորտի առաջատար հետազոտողներին:

;Էկոնոմետրիկ ինստիտուտ ()
Էրազմի համալսարանը համարվում է առաջատար համալսարան էկոնոմետրիկայի և գործողությունների հետազոտումների ոլորտում։ Տնտեսագիտության Նոբելյան մրցանակի դափնեկիր (1969) Յան Թինբերգենը և Անրի Թեյլը հիմնել են Էկոնոմետրիկ ինստիտուտը և զգալի ազդեցություն են ունեցել էկոնոմետրիկայի և կառավարման տեսության վրա։ Թինբերգենի տեսությունները դիտարկել են գների և զբաղվածության կայունացման խնդիրները, ցանկալի արդյունքների հասնելու և տնտեսությունը կայունացնելու քաղաքականությունը։

;«Թինբերգեն» ինստիտուտ ()  
Թինբերգենի ինստիտուտը համարվում է Ամստերդամի համալսարանի, Ամստերդամի ազատ համալսարանի և Էրազմ Ռոտերդամցու անվան համալսարանի տնտեսագիտության, էկոնոմետրիկայի և ֆինանսների ոլորտում հետազոտությունների և կրթության համատեղ ինստիտուտ: Այն տնտեսագիտության և ֆինանսների ոլորտում առաջատար գիտահետազոտական ինստիտուտներից է։ Ինստիտուտն իր ուսանողներին առաջարկում է գիտահետազոտական մագիստրոսական ծրագիր (MPhil) տնտեսագիտության և ֆինանսների բնագավառում, ինչպես նաև փիլիսոփայական գիտությունների դոկտորի կոչում (PhD) ստանալու հնարավորություն:

;Տրանսպորտ, ենթակառուցվածքներ և լոգիստիկա ()
Դելֆտի տեխնիկական համալսարանի (TU Delft) աջակցությամբ գործող Տրանսպորտի, ենթակառուցվածքների և լոգիստիկայի ինստիտուտը (Գիտահետազոտական դպրոց, TRAIL) համարվում է Նիդերլանդների ազգային գիտահետազոտական ինստիտուտ:

;Էրազմուս ձեռներեցության կենտրոն ()։

### Առողջություն
thumb|Erasmus MC բժշկական կենտրոնի նոր մասնաշենքը (2012)
thumb|Համալսարանական աուլա (հանդիսությունների դահլիճ)
* Սրտանոթային հետազոտությունների դպրոց ()
* Նիդերլանդների առողջապահական գիտությունների ինստիտուտ ()
* Մոլեկուլային բժշկության դպրոց ()
* Հարավարևմտյան Նիդերլանդների բժշկական գենետիկայի կենտրոն ()
* MGC-ի աջակցությամբ գործում է Զարգացման և կենսաբժշկական գենետիկայի կենտրոնը ()
* Ինքնավար համակարգերի հետազոտությունների դպրոց ()

### Իրավագիտություն, մշակույթ և հասարակություն
* Հաշիվների վաճառքի և կառավարման ինստիտուտ ()
* Սոցիալական հետազոտությունների միջազգային ինստիտուտ ()
* Հանրային անվտանգության գիտահետազոտական դպրոց ()
* Նիդերլանդների կառավարական ինստիտուտ ()
* «Huizinga» ինստիտուտ ()
* Ն. Վ. Պոստմուսի անվան ինստիտուտ ()
* Ամստերդամի սոցիալ-հանրային հետազոտությունների դպրոց ()
* Մարդու իրավունքների հետազոտական դպրոց (
* Փորձարարական հոգեբանական հետազոտությունների դպրոց ()
* Կուրտ Լյուինի ինստիտուտ ()
* Էթիկայի գիտահետազոտական դպրոց ()

## Կամպուս
thumb|left|350px|Ռոտերդամի Էրազմուս համալսարանի քոլեջ
thumb|Հաագայի սոցիալական հետազոտությունների միջազգային ինստիտուտ
Համալսարանական կամպուսները տեղակայվված են հինգ տարբեր վայրերում, որոնցից չորսը գտնվում են Ռոտերդամում, մեկը՝ Հաագայում․
* Վաուդեստեյն մասնաշենք () (տեղակայված է Ռոտերդամի Կրալինգեն արվարձանի  մոտակայքում)
* Հոբկեն մասնաշենք () (Erasmus MC բժշկական կենտրոնը տեղակայված է Դեյկզիգտ միկրոշրջանում)
* EUC-ի տեղակայման վայրը (Էրազմ Ռոտերդամցու  համալսարանական քոլեջը գտնվում է Ռոտերդամի կենտրոնում)
* ISS-ի  տեղակայման վայրը (Սոցիալական հետազոտությունների միջազգային ինստիտուտը գտնվում է Հաագայի կենտրոնում)
* ECE-ի տեղակայման վայրը (Էրազմուս ձեռներեցության կենտրոնը գտնվում է Ռոտերդամի Դելֆսհավեն միկրոշրջանում)

### Աջակցություն ուսանողներին
2009 թվականի սեպտեմբերի 9-ին մեկնարկել է GreenEUR նախագիծը՝ Ուսանողների աջակցության ասոցիացիան: Այդ օրվա ընթացքում GreenEUR ասոցիացիան կազմակերպել է մի քանի միջոցառումներ համալսարանական մասնաշենքում` համագործակցելով «Կանաչապատում» բնապահպանական նախագծի հետ: 2010 թվականի ապրիլից GreenEUR ասոցիացիան պաշտոնապես ճանաչվել է համալսարանի գործադիր խորհրդի կողմից:

## Ուսանողական կազմակերպություններ
* Ռոտերդամի տնտեսագիտական Ֆակուլտետների ասոցիացիա ()
* Ռոտերդամի կառավարման դպրոցի STAR ուսանողական ասոցիացիա ()
* STAR կառավարման շաբաթ ()
* STAR Erasmus (խորհրդատվական նախագիծ) ()
* FAECTOR -ը Էրազմ Ռոտերդամցու համալսարանի տնտեսագիտության դպրոցի պաշտոնական ուսանողական միավորումն է ()
* Կարիերայի էկոնոմետրիկ օրեր ()
* Erasmus  բանավիճային ընկերություն ()․ Նիդերլանդների ամենահին բանավիճային ընկերությունն է
* Էրազմուս ձեռներեցության կենտրոն ()
* Էրազմուս ամսագիր ()
* Հումանիտար գիտությունների և արվեստի  EUC ուսանողական ասոցիացիա ()

## Վարկանիշներ

### Էրազմ Ռոտերդամցու համալսարանի տնտեսագիտության դպրոց
Համաձայն 2018 թվականի Կվակվարելի-Սայմոնդսի համաշխարհային համալսարանների միջազգային վարկանիշի՝ այն աշխարհում զբաղեցրել է 50-րդ տեղը տնտեսագիտական և էկոնոմետրիկ համալսարանների շարքում: 2019 թվականին դպրոցի վարկանիշն աշխարհում գնահատվել էր 51-ից 100-րդ տեղի սահմաններում:

Ըստ Շանհայի տրանսպորտի համալսարանի համաշխարհային համալսարանների ակադեմիական վարկանիշի, որը հրապարակվել է 2018 թվականին, Էրազմ Ռոտերդամցու համալսարանի տնտեսագիտության դպրոցը զբաղեցրել է 9-րդ տեղը Եվրոպայում և 36-րդը՝ աշխարհում տնտեսագիտության և բիզնեսի բնագավառում: 2019 թվականին դպրոցն այդ վարկանիշում բարձրացել է 33-րդ տեղն աշխարհում։

Ըստ US News-ի 2019 թվականի վարկանիշի՝ Էրազմ Ռոտերդամցու համալսարանը 3-րդ տեղն է զբաղեցրել Եվրոպայում և 13-րդը՝ աշխարհում տնտեսագիտության և բիզնեսի բնագավառում:

### Ռոտերդամի կառավարման դպրոց
2019 թվականի Financial Times-ի եվրոպական բիզնես դպրոցների վարկանիշում Ռոտերդամի կառավարման դպրոցը զբաղեցրել էր 12-րդ տեղը աշխարհում։ 2020 և 2019 թվականների Global MBA վարկանիշներում  դպրոցը զբաղեցրել է համապատասխանաբար 66-րդ և 55-րդ տեղերը: Financial Times-ի 2019 թվականի կառավարման լավագույն մագիստրոսական ծրագրերի վարկանիշում Ռոտերդամի կառավարման դպրոցը զբաղեցրել է 6-րդ տեղն աշխարհում:

Ռոտերդամի կառավարման դպրոցը ստացել է եռակի հավատարմագրում միջազգային կրթական մարմիններից՝ AMBA, EQUIS և AACSB: 2019 թվականի մարտի վերջի դրությամբ աշխարհում ընդամենը 90 բիզնես դպրոց է (ներառյալ եվրոպական բիզնես դպրոցների 69%-ը) եռակի հավատարմագրվել:

### Էրազմուս բժշկական կենտրոն
thumb|Erasmus MC Համալսարանական բժշկական կենտրոնի գլխավոր մասնաշենքը
Erasmus MC համալսարանական բժշկական կենտրոնը, ըստ մի շարք հիմնական վարկանիշների, համարվում է համաշխարհային կլինիկական բժշկության ոլորտում համարվում է առաջատարներից մեկը։ Ըստ Times Higher Education-ի համալսարանների համաշխարհային վարկանիշի՝ 2020 թվականին Էրազմուս բժշկական կենտրոնը զբաղեցրել է 45-րդ տեղը «առողջապահություն» անվանակարգում: ԱՄՆ-ի լավագույն քոլեջների News & World Report  վարկանիշում 2020 թվականին Էրազմուս բժշկական կենտրոնը զբաղեցրել է 28-րդ տեղը, իսկ Կվակվարելի-Սայմոնդսի 2019 թվականի աշխարհի լավագույն համալսարանների միջազգային վարկանիշում՝ 50-րդ տեղը:

Բացի այդ, Erasmus MC բժշկական կենտրոնը ներառվել է The Scientist ամսագրի ցանկում՝ որպես Միացյալ Նահանգներից դուրս գտնվող 15 լավագույն բժշկական հաստատություններից 5-րդը (2004 թվականի վարկանիշային աղյուսակով):

## Կրթություն
### Բակալավրիատի ծրագրեր
Էրազմ Ռոտերդամցու անվան համալսարանն առաջարկում է բակալավրիատի մի շարք ծրագրեր, որոնք դասավանդվում են հոլանդերենով, որն ավարտելուց հետո կարելի է ստանալ արվեստի բակալավրի, գիտության բակալավրի կամ իրավունքի բակալավրի աստիճան:

Բացի այդ, համալսարանն առաջարկում է մի քանի լրիվ անգլերենով դասավանդվող բակալավրիատի ծրագրեր: Այդ ծրագրերը բաց են ուսանողների համար, ովքեր ձգտում են միջազգային կարիերա բիզնեսի և տնտեսագիտության կամ հաղորդակցության և լրատվամիջոցների ոլորտում: Բացի հոլանդացի ուսանողներից, այդ ծրագրերում ընդգրկված ուսանողների մոտ 40%-ը արտասահմանցի ուսանողներ են ավելի քան 80 երկրներից:

### Ասպիրանտուրա
Ուսանողները կարող են ընտրել տարբեր տեսակի մագիստրոսական ծրագրեր՝ ընդհանուր մագիստրոսական ծրագրեր, հետազոտական մագիստրոսական ծրագրեր կամ մասնագիտական մագիստրոսական ծրագրեր և խորացված վերապատրաստման ծրագրեր: Այս մակարդակի կրթությունը հիմնականում տրվում է անգլերենով:

### Մագիստրոսական ծրագրեր
Մագիստրոսական ծրագրերի այս տեսակը թույլ է տալիս ստանալ արվեստի մագիստրոսի, բնական գիտությունների  մագիստրոսի կամ իրավունքի մագիստրոսի կոչում:

### Մագիստրոսական գիտահետազոտական ծրագրեր
Տաղանդավոր շրջանավարտներին հնարավորություն է տրվում օգտագործել իրենց հմտություններն ու ներուժը ակադեմիական հետազոտություններում: Հետազոտական մագիստրոսի կոչում ստանալու համար նախ պետք է ստանալ բակալավրի կամ մագիստրոսի կոչում սովորական մագիստրոսական ծրագրերից  որևէ մեկում:

### Որակավորման բարձրացման ծրագրեր և մասնագիտական մագիստրոսական ծրագրեր
Համալսարանն առաջարկում է նաև մասնագիտացված ծրագրեր՝ զարգացնելու գիտելիքներն ու հմտությունները և հետագա մասնագիտական կարիերան զարգացնելու համար: Այդ ծրագրերը հնարավորություն են տալիս ստանալ հանրահայտ արվեստի մագիստրոսի կամ գիտության մագիստրոսի կոչումներ, ինչպես նաև մասնագիտական մագիստրոսի կոչումներ, ինչպիսիք են Բիզնեսի կառավարման մագիստրոս (MBA), ֆինանսական կառավարման մագիստրոս (MFM) կամ հյուրանոցային կառավարման մագիստրոս (MHM)։

### Դոկտորական ծրագրեր
Էրազմ Ռոտերդամցու  անվան  համալսարանի գիտահետազոտական ինստիտուտների և ֆակուլտետների մեծ մասը առաջարկում են դոկտորական ծրագրեր կամ պաշտոններ, որոնք հնարավորություն են տալիս ստանալ  փիլիսոփայության դոկտորի աստիճան (PhD): 

### Էրազմի համալսարանի պատվավոր ակադեմիա
Էրազմ Ռոտերդամցու  անվան  համալսարանն առաջարկում է հատուկ ծրագրեր այն ուսանողների համար, ովքեր ցուցաբերել են հատուկ ակադեմիական նվաճումներ ուսման բնագավառում: Ուսանողները հրավիրվում են մասնակցելու այդ ծրագրերին, եթե նրանց առաջին տարվա արդյունքները միջինից շատ բարձր են  և եթե նրանք ապացուցել են, որ բավականաչափ մոտիվացված են: Այդ ծրագրերը կամ գիտության առանձին բնագավառների գծով են՝ հատուկ ծրագրեր մեկ ֆակուլտետի լավագույն ուսանողների համար, կամ միջառարկայական: Այսպիսով, Erasmus Honors ծրագրերից մեկի շրջանակներում Էրազմի համալսարանի տարբեր ֆակուլտետների լավագույն ուսանողները քննարկում և լուծում են մեր ժամանակի կարևորագույն խնդիրները, դիտարկում գիտական և սոցիալական խնդիրները տարբեր տեսանկյուններից:

Ծրագրի հաջողությամբ գերազանց ավարտից հետո ուսանողները ստանում են գերազանցության հավաստագիր և հանձնարարական նամակ համապատասխան ֆակուլտետի դեկանից կամ համալսարանի ռեկտորից:

## Հայտնի մանկավարժներ
### Նոբելյան մրցանակակիրներ
thumb|Յան Տինբերգենը տնտեսագիտության ոլորտում Նոբելյան առաջին մրցանակի է արժանացել 1969 թվականին
* Յան Տինբերգեն (տնտեսագիտության Նոբելյան մրցանակի առաջին դափնեկիր, 1969)

### Քաղաքական գործիչներ
* Յան Պետեր Բալկենենդե (Նիդերլանդների նախկին վարչապետ)
* Պիմ Ֆորտյոյն (քաղաքական գործիչ)
* Ալեքսանդր Ռիննոյ Կան (Նիդերլանդների սոցիալ-տնտեսական խորհրդի նախագահ 
* Իյո Ռիտցեն (Նիդերլանդների կրթության, մշակույթի և գիտության նախկին նախարար, նաև համալսարանի շրջանավարտ)
* Սես Վերման (Նիդերլանդների գյուղատնտեսության, բնության և սննդի որակի նախկին նախարար)

### Գործարարներ
* Հանս Վեյերս (AkzoNobel-ի գլխավոր տնօրեն, Նիդերլանդների էկոնոմիկայի նախկին նախարար)

### Գիտնականներ
* Էլկո վան Ասպերեն (տեղեկատվության բնագավառի մասնագետ)
* Կլաս Բոմ (բժշկական ինժեներ-բժիշկ, շարժական ուլտրաձայնային սկաների գյուտարար)
* Ֆրենկ Գրոսվելդ (մոլեկուլային կենսաբան, 1995 թվականի Սպինոզայի մրցանակի դափնեկիր)
* Յան Հոյմակերս (մոլեկուլային կենսաբան, 1998 Սպինոզայի մրցանակի դափնեկիր)
* Ալբերտ Օստերաուս (վիրուսաբան և գրիպի փորձագետ, գրիպի ազգային կենտրոնի ղեկավար և Առողջապահության համաշխարհային կազմակերպության Կարմրուկի համաշխարհային տեղեկատվական  կենտրոնի ղեկավար)
* Գերիտ վան Պուլյե (Նիդերլանդներում պետական կառավարման հիմնադիր)
* Անրի Թեյլը (Յան Տինբերգենի ժառանգորդը, 1956 թվականին Յան Տինբերգենի հետ հիմնադրել է էկոնոմետրիկ ինստիտուտը)

### Փիլիսոփաներ
* Լյուս Իրիգարեյ (ֆեմինիստ տեսաբան)

## Հայտնի շրջանավարտներ

Ruud Lubbers 1986.jpg|Ռուուդ Լյուբերս
Jeroen van der Veer (2015).jpg|Յերոն վան դեր Վեր
Prince Friso.jpg| Ֆրիսոն Օրանժ-Նասսաուի
Neelie Kroes.jpg|Նելի Քրուս
Albert Winsemius (1971).jpg|Ալբերտ Ուինսեմիուս
Melanie Schultz van Haegen 2013 (2).jpg|Մելանի Շուլց վան Հեգեն
Mohammad Hatta 1950.jpg|Մոհամմադ Հատտա
Meles Zenawi - World Economic Forum Annual Meeting 2012.jpg|Մելես Զենաուի
Pressconference Ploumen and Malmstrom (24148653964).jpg|Լիլիան Պլումեն
Peter Nijkamp.jpg|Պիտեր Նեյկամպ
Minister van Financien Witteveen licht de Tweede Kamer in over gang van zaken v…, Bestanddeelnr 923-2205.jpg|Յոհան Վիտևին
Jan Pronk portrait.jpg|Յան Պրոնկ
Fatima Moreira de Melo 2015.jpg|Ֆատիմա Մորեյրա դե Մելո
Feike sijbesma-1495556952.jpg|Ֆեյկե Սեյբեսմա
2017-03 Johan Andresen.jpg|Յոհան Անդրեսեն

### Բիզնես ուսումնասիրություններ
* Կոր Հերկստրյոդեր (Royal Dutch Shell-ի նախկին նախագահ)
* Հերման Հեյնսբրուկ (էկոնոմիկայի  նախկին նախարար, Arcade Records-ի հիմնադիր)
* Մարտին Ֆոնթեյն (AFC Այաքսի նախկին մարզական տնօրեն)

### Էկոնոմիկա
* Ֆրանս Մյուլլեր (Delhaize Group-ի գլխավոր տնօրեն )
* Յան Տինբերգեն (տնտեսագիտության առաջին Նոբելյան մրցանակակիր)
* Կոր Հերկստրյոդեր (DSM-ի նախագահ, Royal Dutch Shell-ի նախկին նախագահ)
* Էդուարդ Բոմհոֆ (Նիդեռլանդների առողջապահության, բարեկեցության և սպորտի նախկին նախարար և փոխվարչապետ)
* Արքայազն Ֆրիզո  Օրանսկո-Նասսաուսկի (Նիդեռլանդների թագուհի Բեատրիքսի 2-րդ որդին)
* Պիտեր Նեյկամպ (Տարածաշրջանային տնտեսագիտության պրոֆեսոր, 1996 Սպինոզայի մրցանակի դափնեկիր)
* Իերուն վան դեր Վեր (Royal Dutch Shell-ի գլխավոր տնօրեն )
* Օննո Ռուդինգ (Citibank-ի խորհրդի նախկին փոխնախագահ, ABN AMRO-ի խորհրդի նախկին անդամ, Նիդեռլանդների ֆինանսների նախկին նախարար, ԱՄՀ նախկին գործադիր տնօրեն)
* Ֆրանս Վայսգլաս (Նիդեռլանդների Ներկայացուցիչների պալատի նախկին նախագահ)
* Յան Կես դե Յագեր (Նիդեռլանդների ֆինանսների նախկին նախարար)
* Հենրի Տերմեր (Genzyme-ի նախագահ և գործադիր տնօրեն)
* Տրևին Ստրատտոն (Կանադայի առևտրի պալատի գլխավոր տնտեսագետ)
* Ալբերտ Վինսեմիուս (Սինգապուրի տնտեսական խորհրդական)
* Անտուան վան Ագտմաալ (Համաշխարհային բանկի նախկին տնտեսագետ, ներդրել է «Զարգացող շուկաներ» տերմինը)
* Յան Պրոնկ (Զարգացման և համագործակցության նախկին նախարար և Բնակարանային, տարածքային պլանավորման և շրջակա միջավայրի նախարար)
* Սես Վերման (գյուղատնտեսության, բնության և սննդի որակի նախկին նախարար)
* Հայնց Պոլցեր (երգիչ և գրող)

### Քաղաքականություն
* Ռուուդ Լյուբերս (Նիդեռլանդների նախկին վարչապետ և ՄԱԿ-ի գերագույն հանձնակատար)
* Յան Պրոնկ (Նիդեռլանդների նախկին նախարար և ՄԱԿ-ի հատուկ ներկայացուցիչ)
* Սուպաչայ Պանիչպակդի (ԱՀԿ գլխավոր տնօրեն, 2002–2005)
* Յոհան Վիտեվեն (ԱՄՀ գործադիր տնօրեն, 1973–1978 Երեսունների խմբի առաջին նախագահ)
* Մոհամմադ Հատա (Ինդոնեզիայում անկախություն հռչակող, Ինդոնեզիայի Հանրապետության առաջին փոխնախագահ և վարչապետ)
* Նելի Կրուս (եվրոպական հանձնակատար)
* Մելես Զենաուի (Եթովպիայի Դաշնային Դեմոկրատական Հանրապետության վարչապետ)
* Զորան Իոլևսկի (ԱՄՆ-ում Մակեդոնիայի դեսպան և Մակեդոնիայի բանակցող Մակեդոնիայի անվան հետ կապված վեճում)
* Պոլ Ցիմմերման (Խորհրդական, Հոնկոնգի Հարավային շրջանի խորհրդի անդամ)
* Մելանի Շուլց վան Հեգեն (Նիդեռլանդների ենթակառուցվածքների և շրջակա միջավայրի նախարար)

### Իրավագիտություն
* Ստեֆան Աարտսեն (նախկին հոլանդացի լողորդ)
* Արտ Յան դե Գյոս (ՏՀԶԿ գլխավոր քարտուղարի տեղակալ և Նիդեռլանդների սոցիալական հարցերի և զբաղվածության նախկին նախարար)
* Մարիաննա Տիմե (հոլանդացի հայտնի կենդանիների պաշտպան  և քաղաքական գործիչ)
* Ֆատիմա Մորեյրա դե Մելո (խոտի հոկեյի Հոլանդիայի հավաքականի նախկին խաղացող)

### Գիտություն
* Ժակ Կոէն (սաղմնաբան, ռեպրոգենետիկայի մասնագետ)

### Այլ
* Լիլիաննե Պլումեն (Արտաքին առևտրի և զարգացման համագործակցության նախարար, 2012–2017, Ներկայացուցիչների պալատի անդամ, ուսումնասիրել է սոցիալական պատմությունը)
* Ռոնալդ վան Ռակ [անգլերեն] (Նիդեռլանդների Ներկայացուցիչների պալատի անդամ, գիտաֆանտաստիկ գրող, ուսումնասիրել է սոցիալական պատմություն և փիլիսոփայություն)
* Մարիա Լին Էրեն (Միսս Տիեզերք Թաիլանդ 2017)

## Ծանոթագրություններ

Կատեգորիա:1913 հիմնադրումներ
Կատեգորիա:1913 հիմնադրված կազմակերպություններ
Կատեգորիա:1973 հիմնադրումներ Եվրոպայում
Կատեգորիա:Կրթությունը Նիդերլանդներում
Կատեգորիա:Հարավային Հոլանդիայի շենքեր և կառույցներ
Կատեգորիա:Նիդերլանդների համալսարաններ
Կատեգորիա:Ուսումնական հաստատություններ այբբենական կարգով